open-index/open-wikipedia-markdown huggingface dataset:
Ναός του Αγίου Φραγκίσκου της Ασίζης (Χαλέπι)

Ο **Ναός του Αγίου Φραγκίσκου της Ασσίζης, στο Χαλέπι** (στα γαλλικά: **Église Saint-François-d'Assise**) ανήκει στη καθολική εκκλησία και ήταν ο καθεδρικός ναός του Αποστολικού Βικαριάτου του Χαλεπίου και η έδρα του καθολικού επισκόπου στο Χαλέπι μέχρι το 2011, όταν καθαγιάστηκε ο νέος Καθεδρικός (Cathedral of the Child Jesus). Είναι γνωστός και ως η *Λατινική Εκκλησία του Χαλεπίου*.  

Στις 25 Οκτωβρίου 2015, κατά τη διάρκεια εμφυλίου πολέμου στη Συρία, μια οβίδα χτύπησε το ναό ενώ στο εσωτερικό του πραγματοποιούνταν η
κυριακάτικη λειτουργία, με αποτέλεσμα να τραυματιστούν ελαφρά έξι πιστοί.

## Παραπομπές
  

## Εξωτερικός σύνδεσμος
*https://latinparishaleppo.org/en/home/ 

Κατηγορία:Εκκλησίες στη Συρία
Τζαριλγκάτς

thumb|right|325px|Οι αλμυρές λιμνούλες του νησιού Τζαριλχάτς
Το **Τζαριλγκάτς** ή **Τζαριλχάτς**(κυριλ. αλφάβ. Джарилгач, λατ. αλφάβ. *Dzharylgach* ή *Dzharylhach*) είναι το μεγαλύτερο νησί της Μαύρης Θάλασσας, με έκταση 56 τετραγωνικά χιλιόμετρα. Είναι ωστόσο μια απλή αμμώδης προεκβολή, που χωρίσθηκε από την ξηρά στη βόρεια ακτή της Μαύρης Θάλασσας και κανένα σημείο του δεν υψώνεται περισσότερο από 2 μέτρα πάνω από τη μέση επιφάνεια της θάλασσας. Για τον λόγο αυτόν είναι και πολύ μακρόστενο, με μήκος 42 χιλιόμετρα και πλάτος μικρότερο από 2. Μαζί με το νησί Τέντρα στα δυτικά του συναποτελούσαν κατά την αρχαιότητα μια ενιαία προεκβολή, την οποία οι αρχαίοι Έλληνες αποκαλούσαν «Διάδρομο του Αχιλλέως». Προς τα δυτικά απλώνεται μια υποβρύχια επέκτασή του, υπό μορφή αμμώδους επιμήκους υφάλου («μπάνκας»), που στη χαμηλότερη άμπωτη βγαίνει στην επιφάνεια του νερού, οπότε το νησί παύει να είναι νησί, συνδεόμενο με την ηπειρωτική ακτή.

Προς το παρόν το Τζαριλγκάτς ανήκει στην Ουκρανία, υπαγόμενο στην Επαρχία (*ραγιόν*) Σκαντόφσκ της Περιφέρειας Χερσώνας. Απέναντι από το νησί, στον ομώνυμο Κόλπο Τζαριλχάτς, βρίσκεται η πόλη Σκαντόφσκ. Τόσο το νησί όσο και ο κόλπος αποτελούν μέρος του Εθνικού Φυσικού Πάρκου του Τζαριλχάτς. Πράγματι, το νησί παρουσιάζει μοναδική χλωρίδα και πανίδα, αποτελώντας ενδιαίτημα για αγριόχοιρους, ελάφια και μουφλόν, και από την άλλη στα νερά του φιλοξενεί πολυάριθμους γλάρους, κορμοράνους, καβούρια, θαλάσσια σαλιγκάρια και γαρίδες.

Στους ανθρώπους το νησί προσφέρει καθαρές παραλίες, όλες αμμουδιές, και μεταλλικές πηγές νερού, με μία γνωστή πηγή γλυκού νερού στο μέσο του. Προσελκύει έτσι αρκετούς παραθεριστές τα καλοκαίρια, αν και δεν έχει μόνιμο πληθυσμό. Επίσης, περισσότερες από 400 αλμυρές λιμνούλες είναι διάσπαρτες σε όλη την έκτασή του.

## Εικόνες

Αρχείο:Djarylgac.jpg|Παραλία στο Τζαριλγκάτς
Αρχείο:Джарилгач3.JPG|Ομαδικός τάφος Σοβιετικών στρατιωτών
Αρχείο:Dzharylhach 2013-08.jpg|Προσωρινό θέρετρο με αποβάθρα (2013)
Αρχείο:Djarylgac-2013-3.JPG|Η «Παραλία των χελωνών» (2013)
Αρχείο:Djarylgac old majak.jpg|Παλαιός φάρος
Αρχείο:Djarylgac majac.jpg|Παραλία με δύο φάρους στο βάθος, τον παλαιό και τον νέο (2012)
Αρχείο:Одеська та Миколаївська губернії 1922.jpg|Χάρτης της νότιας Ουκρανίας πριν τον Β΄ Παγκόσμιο Πόλεμο, στον οποίο το Τζαριλγκάτς εμφανίζεται ως ενωμένο με την ηπειρωτική ακτή


## Παραπομπές


Κατηγορία:Νησιά της Ουκρανίας
Κατηγορία:Νησιά της Μαύρης Θάλασσας
Νικόλαος Μαλικούτης

Ο **Νικόλαος Μαλικούτης** (1782-1830) ήταν Έλληνας αγωνιστής της Ελληνικής Επανάστασης από την Κρήτη.

## Πρώτα χρόνια
Γεννήθηκε στα Βορίζα Καινουργίου. Το Μαλικούτης δεν ήταν το επώνυμό του αλλά παρατσούκλι για τον χαρακτήρα του γιατί ήταν ευέξαπτος. Το παρατσούκλι προήλθε από το «μάλε μουχλέ», έκφραση που αποδίδεται ως μεγάλη φασαρία, μεγάλος θόρυβος ή μεγάλη αναστάτωση. Το πραγματικό του επώνυμο ήταν Ζαχαριουδάκης ή Ντούιντος.

## Ελληνική Επανάσταση

Πριν την Επανάσταση ο Μαλικούτης ήταν χαΐνης στη Μεσσαρά, έλαβε μέρος στις προετοιμασίες της Επανάστασης στην Κρήτη και έγινε οπλαρχηγός μόλις ξεκίνησε η Επανάσταση εκεί.

Όταν οι επαναστάτες νικήθηκαν προσωρινά στην Κρήτη, μαζί με συμπατριώτες του ήρθε στην Πελοπόννησο όπου πολέμησε σε διάφορες μάχες. Το 1827 γύρισε στην Κρήτη συνεχίζοντας τις μάχες κατά των Τούρκων. Συμμετείχε στην κατάληψη του Φραγκοκάστελου και στην εξόντωση του γενίτσαρου Αγριολίδη.

Τον Απρίλιο 1830 αιχμαλωτίστηκε μαζί με άλλους αγωνιστές σε ενέδρα του τουρκικού στρατού και μεταφέρθηκε αιχμάλωτος στο Ηράκλειο. Εκεί εκτελέστηκε δημόσια στις 25 Ιουνίου του 1830 από τον τουρκικό όχλο, αφού πρώτα βασανίστηκε για αρκετές ώρες.

## Προσωπική ζωή
Ο Νικόλαος Μαλικούτης είχε αποκτήσει έναν γιο, τον Μανούσο Μαλικούτη, επίσης οπλαρχηγού χρόνια μετά τον θάνατο του πατέρα του.

## Παραπομπές


Κατηγορία:Αγωνιστές του 1821
Τσερμαλίκ

Το **Τσερμαλίκ** (ουκρανικά: Чермалик· ρωσικά: Чермалык) είναι χωριό στην επαρχία Μπόικιβσκε (ραγιόν) στην περιφέρεια Ντονέτσκ (όμπλαστ) της ανατολικής Ουκρανίας, κοντά στις βόρειες όχθες της Αζοφικής Θάλασσας. Το Τσερμαλίκ βρίσκεται 39,3 χλμ. νότια από το κέντρο της πόλης του Ντονέτσκ, σε απόσταση περίπου 40 χλμ. από τη Μαριούπολη, στην αριστερή όχθη του ποταμού Κάλμιους.

## Δημογραφικά στοιχεία
Μητρική γλώσσα των κατοίκων βάσει της Ουκρανικής Απογραφής του 2001:
* Ρωσικά 82,91%
*Ουκρανικά 8,33%
*Ελληνικά 8,54%

## Παραπομπές


Κατηγορία:Χωριά της Ουκρανίας
Δύσβατοι δρόμοι

Το ***Δύσβατοι δρόμοι*** () είναι ρωσόφωνη ουκρανική δραματική ταινία σε σκηνοθεσία Νατάλια Βοροζμπίτ, η οποία κυκλοφόρησε το 2020. Η παγκόσμια πρεμιέρα της έγινε στις 3 Σεπτεμβρίου 2020 στην 35η Διεθνή Εβδομάδα Κριτικών της Βενετίας, όπου προβλήθηκε διαγωνιστικά. Τον Σεπτέμβριο του 2021 επιλέχθηκε ως η ουκρανική συμμετοχή για τα βραβεία Όσκαρ Καλύτερης Ξενόγλωσσης Ταινίας στην 94η τελετή των βραβείων.

## Πλοκή
Η ταινία εκτυλίσσεται μέσα από τέσσερις μικρές ιστορίες διαδραματίζονται στους δρόμους του Ντονμπάς κατά τη διάρκεια του πολέμου. Δεν υπάρχουν ασφαλείς χώροι και κανείς δεν μπορεί να καταλάβει τι συμβαίνει. Ακόμη και όσο είναι παγιδευμένοι στο χάος, κάποιοι καταφέρνουν να ασκήσουν εξουσία σε κάποιους άλλους. Αλλά σε αυτόν τον κόσμο, όπου το αύριο μπορεί να μην έρθει ποτέ, δεν είναι όλοι ανυπεράσπιστοι. Ακόμη και για τα πιο αθώα θύματα, μπορεί να έχει έρθει η στιγμή να αναλάβουν την εξουσία.

## Διανομή
Κορυφαίο καστ της ταινίας:

* Ζόγια Μπαρανόφσκα ως κοπέλα
* Μαρίνα Κλίμοβα ως δημοσιογράφος
* Άννα Ζούραφσκα ως κορίτσι
* Ιχόρ Κολτόβσκι ως διευθυντής σχολείου
* Αντρέι Λελιού ως διοικητής

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2020
Κατηγορία:Ρωσόφωνες ταινίες
Κατηγορία:Ουκρανικές ταινίες
Κολούμπα της Κόρδοβας

Η **Κολούμπα της Κόρδοβας** ήταν μοναχή και παρθένος, που γεννήθηκε στην Κόρδοβα της Ισπανίας και μαρτύρησε γύρω στο 853 από τους Μουσουλμάνους, κατά τη διάρκεια διωγμού κατά των Χριστιανών. Είναι μέλος των Μαρτύρων της Κόρδοβας και τιμάται ως αγία από την Καθολική Εκκλησία. Η ημέρα εορτασμού της μνήμης της είναι η 17η Σεπτεμβρίου.

## Βιογραφία
Η Κολούμπα γεννήθηκε στην Κόρδοβα της Ισπανίας και ήταν το μικρότερο από τα τρία παιδιά της οικογένειας. Σύμφωνα με τον αγιολόγο Άλμπαν Μπάτλερ, ο βίος της Κολούμπα καταγράφηκε από τον Άγιο Ευλόγιο της Κόρδοβας, στο έργο *Απομνημονεύματα Αγίων*, όπου καταγράφει τους διωγμούς κατά των Χριστιανών που ξεκίνησαν στην Ισπανία το 850. Η Κολούμπα ήταν αποφασισμένη να γίνει καλόγρια, όμως η μητέρα της επιθυμούσε να παντρευτεί για να κάνει οικογένεια. Σύντομα όμως η μητέρα της συνειδητοποίησε ότι οι προσπάθειές της ήταν άκαρπες. Μετά το θάνατό της, η Κολούμπα εντάχθηκε στο μοναστήρι του Τάβανος. Σύμφωνα τον Άγιο Ευλόγιο, η Κολούμπα υπέφερε από έντονο άγχος για τα δικά της μειονεκτήματα και βίωνε μια βαθιά αβεβαιότητα για την ικανότητά της να αντιστέκεται στον πειρασμό. Η αγνότητα, ο θεμέλιος λίθος του καθεστώτος μετάνοιας, δεν ήταν αρκετή για την Κολούμπα. Αύξησε τις αυτοτιμωρίες της, καθώς το μαρτύριο ήταν ένας τρόπος να συνεισφέρει στη δική της σωτηρία.

Το 852, καθώς ο διωγμός των Χριστιανών στην Ισπανία συνεχιζόταν για δύο χρόνια, η μοναστική κοινότητα αναγκάστηκε να φύγει από το Τάβανος και καταφύγει σε ένα σπίτι στην Κόρδοβα, κοντά στην εκκλησία του Αγίου Κυπριανού. Η Κολούμπα, αγνοώντας τις εντολές των επισκόπων, έφυγε από το σπίτι, παρουσιάστηκε στον Μουσουλμάνο δικαστή της πόλης και απαρνήθηκε τον Μωάμεθ και τους νόμους του. Ο δικαστής την καταδίκασε σε αποκεφαλισμό στις 17 Σεπτεμβρίου του 853. Ήταν μία από τους 48 μάρτυρες της Κόρδοβας, που εκτελέστηκαν κατά τη διάρκεια αυτής της περιόδου της ηγεμονίας του Μουχάμαντ Α΄. Το ακρωτηριασμένο σώμα της ρίχτηκε στα έλη του ποταμού Γουαδαλκιβίρ. Λέγεται ότι η σωρός της ανασύρθηκε άθικτη από άλλους Χριστιανούς και θάφτηκε στη βασιλική της Αγίας Ευλαλίας στη Φραγέγιας. Τα λείψανά της αναφέρεται ότι μεταφέρθηκαν αργότερα στο μοναστήρι της Παναγίας της Νάχερα.

## Παραπομπές


## Βιβλιογραφία
* Poska, Allyson M. (2005). *Women and Authority in Early Modern Spain: The Peasants of Galicia*. Οξφόρδη, Αγγλία: Oxford University Press. . OCLC&nbsp;253008869
* Wolf, Kenneth Baxter (1988). *Christian Martyrs in Muslim Spain*. Κέιμπριτζ, Ηνωμένο Βασίλειο: Cambridge University Press. . OCLC&nbsp;15588758.

Κατηγορία:Χριστιανοί άγιοι του 9ου αιώνα
Κατηγορία:Αγίες της μεσαιωνικής Ισπανίας
Κατηγορία:Ισπανοί Ρωμαιοκαθολικοί άγιοι
Άγιος Παύλος Αμοργού

Ο **Άγιος Παύλος** είναι οικισμός της Αμοργού. Υπάγεται διοικητικά στην τοπική κοινότητα Αιγιάλης, του δήμου Αμοργού, της περιφερειακής ενότητας Νάξου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Θήρας του νομού Κυκλάδων, στο γεωγραφικό διαμέρισμα Νήσων Αιγαίου.
## Γεωγραφία
Ο Άγιος Παύλος είναι παραθαλάσσιος οικισμός της Αμοργού. Βρίσκεται στον ανατολικό μυχό του όρμου Καλοτύρι, ακριβώς απέναντι από το νησί της Νικουριάς, στον στενό δίαυλο «Κακοπέρατο» που σχηματίζεται ανάμεσα στο ανατολικό άκρο της και την Αμοργό, σε μέσο σταθμικό υψόμετρο 25. Απέχει περίπου 8 χλμ. ΒΑ. της Χώρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Αιγιάλης. Με το ΦΕΚ 244Α - 04/12/1997 αποσπάστηκε από την κοινότητα Αιγιάλης και προσαρτήθηκε στον δήμο Αμοργού.

## Αξιοθέατα
*Η εξαιρετική παραλία του οικισμού με θέα τη Νικουριά
*Η εκκλησία του Αγίου Παύλου, κοντά στον δρόμο Αιγιάλης-Χώρας 

## Πεζοπορία
Νοτιοανατολικά του οικισμού ξεκινάει ανηφορικό μονοπάτι που οδηγεί στο εκκλησάκι του Αγίου Νικολάου στο κεντρικό μονοπάτι της ράχης της Αμοργού, με θέα στις Κυκλάδες και στα Δωδεκάνησα. Στη θέση «Ασφοντυλίτης», υπάρχουν ερείπια πύργου. Από εκεί κατηφορίζουν δύο μονοπάτια που οδηγούν στις θέσεις «Χάλαρα» και «Ρίζα», απόκρημνες περιοχές με θέα στη νησίδα Εξωμιά (Κήσιρι) και στην Αστυπάλαια.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Χάρτες «Ανάβαση» (Αμοργός 1:40.000)

Κατηγορία:Χωριά της Αμοργού
Ουνιόν Σπορτίβ Βαλανσιέν Ολεμπίκ

Η **Ουνιόν Σπορτίβ Βαλανσιέν Ολεμπίκ** (γαλλικά: *Union Sportive Valenciennes Olympic*) ήταν γαλλικός σύλλογος καλαθοσφαίρισης με έδρα το Βαλανσιέν. Ιδρύθηκε το 1923 και την άνοιξη του 2008 συγχωνεύτηκε με την *Union Saint-Amand Porte du Hainaut* για να σχηματίσει την *Union Hainaut Basket*. Χρώματα του συλλόγου ήταν το κίτρινο και το μαύρο.

## Τίτλοι

**Γαλλία**
* Πρωτάθλημα Γαλλίας (7) : 1994, 2001, 2002, 2003, 2004, 2005, 2007
* Κύπελλο Γαλλίας (5) : 2001, 2002, 2003, 2004, 2007
* Τουρνουά Ομοσπονδίας (8) : 1992, 1994, 1997, 1998, 2002, 2003, 2004, 2005
**Διεθνείς**
* Ευρωλίγκα (2) : 2002, 2004

## Παραπομπές


Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1923
Ρόμπερτ Ουάλας Ουίλκινς

Ο **Ρόμπερτ Ουάλας Ουίλκινς** (αγγλικά: Robert Wallace Wilkins) (4 Δεκεμβρίου 1906 - 9 Απριλίου 2003) ήταν Αμερικανός ερευνητής ιατρικής και καθηγητής στο Πανεπιστήμιο της Βοστώνης, ο οποίος συνεισέφερε σημαντικά στην έρευνα για την αντιμετώπιση της αρτηριακής υπέρτασης και των καρδιαγγειακών παθήσεων. 

Διετέλεσε πρόεδρος της Αμερικανικής Καρδιολογικής Εταιρείας το 1957 και έλαβε τον έπαινο *«Χρυσό Βραβείο Καρδιάς*» το 1962. Ο Ουίλκινς επίσης έλαβε τιμητικά το Βραβείο *Albert Lasker* το 1958 για τη συνολική προσφορά και έρευνά του. 

Η ιατρική κοινότητα -σήμερα- του αναγνωρίζει ότι υπήρξε ο πρώτος που εισήγαγε το αντιψυχωσικό και αντιϋπερτασικό φάρμακο ρεζερπίνη στις Ηνωμένες Πολιτείες Αμερικής το 1950.

## Παραπομπές


Κατηγορία:Καρδιολόγοι
Κατηγορία:Αμερικανοί ιατροί
Επίσκοπος Ευρίπου Χρυσόστομος

Ο **Τιτουλάριος Θεοφιλέστατος Επίσκοπος Ευρίπου Χρυσόστομος** (κατά κόσμον: *Μάριος Παναγόπουλος*) είναι Βοηθός Επίσκοπος της  Ιεράς Αρχιεπισκοπής Αθηνών και Πρωτοσύγκελλος της Ιεράς Μητροπόλεως Νικαίας.

Γεννήθηκε στην Αθήνα το 1972. Μετά τις εγκύκλιες σπουδές του, που ολοκλήρωσε στο Αιγάλεω, εισήχθη στην Ανωτέρα Εκκλησιαστική Σχολή Αθηνών και στη συνέχεια στη Θεολογική Σχολή του Πανεπιστημίου Αθηνών.

Το 1995 εκάρη μοναχός στην Ιερά Μονή Αγίων Πατέρων Σχιστού Περάματος. Διάκονος χειροτονήθηκε το 1995 και πρεσβύτερος το 1998 από τον Μητροπολίτη Νικαίας Αλέξιο. Την ημέρα της χειροτονίας του σε Πρεσβύτερο έλαβε και το οφφίκιο του Αρχιμανδρίτη. Υπηρέτησε στη Μητρόπολη Νικαίας ως γενικός αρχιερατικός επίτροπος από το 1999 έως το 2003 και ως πρωτοσύγκελλος από το 2004 έως σήμερα.

Στις 21 Μαρτίου 2019 εξελέγη Βοηθός Επίσκοπος της Ιεράς Αρχιεπισκοπής Αθηνών, με τον τίτλο της πάλαι ποτέ διαλαμψάσης Επισκοπής Ευρίπου. Χειροτονήθηκε επίσκοπος στον Ιερό Ναό Αγίας Τριάδος Αιγάλεω στις 24 Μαρτίου. Τη χειροτονία τέλεσε ο Μητροπολίτης Νικαίας Αλέξιος μαζί με άλλους αρχιερείς.

## Παραπομπές


## Πηγές
* Δελτίο τύπου τρίτης συνεδρίας της Ιεράς Συνόδου της Ιεραρχίας της Εκκλησίας της Ελλάδος(21/3/2019). 
* Ολοκληρώθηκε η Ιεραρχία – Αυτοί είναι οι νέοι Επίσκοποι

Χρυσοστομος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Μπάρμπαρα Σένεμπεργκερ

Η **Μπάρμπαρα φον Σίρστετ** (γερμανικά: *Barbara von Schierstädt*, το γένος **Σένεμπεργκερ** [*Schöneberger*], γενν. 5 Μαρτίου 1974) είναι Γερμανίδα τηλεπαρουσιάστρια, ηθοποιός και τραγουδίστρια.

## Πρώτα χρόνια
Η Σένεμπεργκερ είναι το μόνο παιδί του κλαρινετίστα Χανς Σένεμπεργκερ και της συζύγου του, Άνεμαρι. Σπούδασε κοινωνιολογία, ιστορία τέχνης και επικοινωνία στο Άουγκσμπουργκ.

## Καριέρα
### Τηλεόραση
Από το 1999, η Σένεμπεργκερ συμμετέχει σε πολλές γερμανικές εκπομπές, συμπεριλαμβανομένων των *Die Schöneberger Show* και *Blondes Gift* («Ξανθό Δηλητήριο»), για τις οποίες έλαβε ένα βραβείο Γκρίμε. Επίσης συμμετείχε σε πολλές τηλεοπτικές ταινίες και έχει παρουσιάσει τελετές βραβείων όπως το Βραβείο Έκο 2009.

Η Σένεμπεργκερ εκπροσώπησε τη Γερμανία στον Διαγωνισμό Τραγουδιού Eurovision 2015, που πραγματοποιήθηκε στη Βιέννη και στον διαγωνισμό του 2016, ο οποίος διεξήχθη στη Στοκχόλμη – νωρίτερα παρουσίασε επίσης το *Unser Lied für Stockholm* ("Το τραγούδι μας για τη Στοκχόλμη"). Η Σένεμπεργκερ εκπροσώπησε και πάλι τη Γερμανία στον διαγωνισμό του 2017 στο Κίεβο, στον διαγωνισμό του 2018 στη Λισαβόνα, στον διαγωνισμό του 2019 στο Τελ Αβίβ και στον διαγωνισμό του 2021 στο Ρότερνταμ. Σε όλους τους διαγωνισμούς ανακοίνωσε τις βαθμολογίες της χώρας της. 
### Μουσική

Το 2007, η Σένεμπεργκερ κυκλοφόρησε το πρώτο της στούντιο άλμπουμ, *Jetzt singt sie auch noch!* («Τώρα τραγουδάει κι αυτή!»). Το δεύτερο άλμπουμ της, *Nochmal, nur anders* ("Πάλι, μόνο διαφορετικό"), ακολούθησε το 2009. Το 2014 ανακοίνωσε την πρώτη της Μουσική Περιοδεία στη Γερμανία. Στις 25 Οκτωβρίου 2013, κυκλοφόρησε το τρίτο άλμπουμ της Σένεμπεργκερ, γνωστό από το ραδιόφωνο και την τηλεόραση, το οποίο περιστρέφεται θεματικά γύρω από τη ζωή της ανάμεσα σε μια γυναίκα που συμμετέχει στην τηλεόραση και μια νοικοκυρά.

Στις 11 Μαΐου 2018, κυκλοφόρησε το τέταρτο άλμπουμ της Σένεμπεργκερ *Eine Frau gives Informations*, το οποίο πραγματεύεται τις γυναίκες από διαφορετική οπτική γωνία σε κάθε τραγούδι και διασκεδάζει τους άντρες.
### Ραδιόφωνο
Τον Οκτώβριο του 2018 ξεκίνησε ένα 24ωρο ραδιοφωνικό πρόγραμμα με επίκεντρο την ίδια, το *Barba Radio*.

### Προσωπική ζωή
Η Σένεμπεργκερ μένει στο Βερολίνο με τον δεύτερο σύζυγό της, τον Μαξιμίλιαν φον Σίρστατ και έχει έναν γιο και μια κόρη. Το 2009, της απονεμήθηκε το βραβείο *Douglas Hope Carrier*. Είναι επίσης, μαζί με τον συνάδελφό της τηλεοπτικό παρουσιαστή Όλιβερ Βέλκε, επί μακρόν πρεσβευτή του διεθνούς οργανισμού βοήθειας για τα παιδιά *terre des hommes*.

## Δισκογραφία
### Άλμπουμ στούντιο

## Παραπομπές


Κατηγορία:Γερμανίδες ηθοποιοί
Κατηγορία:Γερμανίδες τραγουδίστριες
Κατηγορία:Γερμανοί τηλεπαρουσιαστές
Κατηγορία:Τραγουδοποιοί
Κατηγορία:Τηλεοπτικές προσωπικότητες
Κατηγορία:Αποδέκτες του Σταυρού του Τάγματος της Αξίας της Ομοσπονδιακής Δημοκρατίας της Γερμανίας
Κάστρο του Στσετσίνεκ

Το **Κάστρο του Στσετσίνεκ** (πολωνικά: Zamek w Szczecinku), ή **Κάστρο των Δούκων της Πομερανίας** (Zamek Książąt Pomorskich), είναι μεσαιωνικό κάστρο στο Στσετσίνεκ, για τους Δούκες της Πομερανίας. Η νότια πτέρυγα του κάστρου χτίστηκε στις αρχές του 14ου αιώνα, στη θέση ενός πρώην σλαβικού γκορντ. Λόγω των ανακατασκευών κατά τον 16ο, 19ο και 20ό αιώνα, το κάστρο δεν έχει διατηρήσει τα αρχικά του χαρακτηριστικά.

αριστερά|μικρογραφία|250x250εσ| Κάστρο των Δούκων της Πομερανίας
Παλαιότερα, το κάστρο βρισκόταν σε ένα νησί στη λίμνη Τσεσιέτσκο, ωστόσο μετά την πτώση του νερού (δύο βελτιώσεις γης είχαν γίνει στην πόλη το 1780 έως το 1784 και το 1866 έως το 1868) το κάστρο βρισκόταν σε μια χερσόνησο. Στους πρόποδες του κάστρου βρίσκεται το πάρκο της πόλης που ιδρύθηκε μεταξύ 1875 και 1903. Μετά το Β΄ Παγκόσμιο Πόλεμο το κάστρο χρησιμοποιήθηκε από τον στρατό και αργότερα χρησιμοποιήθηκε ως χώρος αναψυχής. Το 1996, το κάστρο πουλήθηκε και σήμερα χρησιμοποιείται ως γραφείο, η πρόσβαση στην αυλή δεν είναι διαθέσιμη.

Το 2011, το κάστρο είχε υποβληθεί σε ανακαίνιση και η τελετή έναρξης του έγινε στις 14 Σεπτεμβρίου 2013. Το κάστρο είναι η έδρα για το Συνεδριακό Κέντρο του Κάστρου (*Centrum Konferencyjne ZAMEK*), όπου υπάρχει χώρος για 150 άτομα. Το κάστρο στεγάζει επίσης μια γκαλερί.

## Παραπομπές


Κατηγορία:Κάστρα στην Πολωνία
Σεμουά

Ο **Σεμουά** (, βαλλωνικά: *Simwès*, , λουξεμβουργιανά της Αρλόν: *Setzbaach*) είναι ποταμός που ρέει από τα υψίπεδα των Αρδεννών του Βελγίου και της Γαλλίας προς τον Μεύση, του οποίου είναι δεξιός παραπόταμος.

Η πηγή του Σεμουά βρίσκεται στην Αρλόν της Βαλλωνίας, στη βελγική επαρχία του Λουξεμβούργου, κοντά στα σύνορα με το Μεγάλο Δουκάτο του Λουξεμβούργου. Ρέοντας σε μια περίπου δυτική κατεύθυνση, εισέρχεται στη Γαλλία αφού περάσει από το βελγικό χωριό Μποάν συρ Σεμουά και σχηματίζει περίπου 2 χιλιόμετρα των συνόρων Βελγίου-Γαλλίας. Ενώνεται με τον Μευσή 24 χιλιόμετρα πιο κατάντη στο Μοντερμέ. Το συνολικό μήκος του ποταμού είναι 210 χιλιόμετρα.

Η παλαιότερη τεκμηρίωση του ονόματος, ως *Sesmara*, χρονολογείται από τον 2ο αιώνα μ.Χ. Αυτό συνέβη πριν η περιοχή αυτή επηρεαστεί από σημαντική γερμανική μετανάστευση. Οι μεσαιωνικές μορφές περιλαμβάνουν τα *Sesomirs* (664), *Sesmarus* (950), *Sesmoys* (1104) και *Semoir* (1244).

Ο ποταμός έχει δώσει το όνομά του σε μια ποικιλία καπνού που καλλιεργείται στην περιοχή.
αριστερά|μικρογραφία| Ο Σεμουά κοντά στο Φλορανβίλ

## Παραπομπές


Κατηγορία:Παραπόταμοι του Μεύση
Κατηγορία:Διεθνείς ποταμοί της Ευρώπης
Κατηγορία:Ποταμοί της Γαλλίας
Κατηγορία:Ποταμοί της Βαλλονίας
Κατηγορία:Ποταμοί του Βελγίου
Κατηγορία:Σύνορα Βελγίου-Γαλλίας
Κατηγορία:Ποτάμια σύνορα
Συμμετοχή της Κεντροαφρικανικής Δημοκρατίας στους Ολυμπιακούς Αγώνες

Η **[[Κεντροαφρικανική Δημοκρατία]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 1968.

## Γενικές πληροφορίες
Η Εθνική Ολυμπιακή Επιτροπή της Κεντροαφρικανικής Δημοκρατίας ιδρύθηκε στις στις 20 Μαΐου 1961 και αναγνωρίστηκε πλήρως από τη Διεθνή Ολυμπιακή Επιτροπή στις 7 Οκτωβρίου 1965, σε σύνοδο στη Μαδρίτη. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 1968 στο Μεξικό, με μοναδικό συμμετέχοντα τον Γκαμπριέλ Εμποά στα 5.000 μέτρα ανδρών στον στίβο. 

Ακολούθησε απουσία από τους Αγώνες του 1972, του 1976 και του 1980 και επανήλθε στις συμμετοχές στην Ολυμπιάδα του 1984 στο Λος Άντζελες. Έκτοτε, η Κεντροαφρικανική Δημοκρατία έχει λάβει μέρος σε όλες τις διοργανώσεις Θερινών Ολυμπιακών Αγώνων με 50 αθλητές, χωρίς όμως να κατακτήσει κάποιο μετάλλιο έως και σήμερα. Η μεγαλύτερη επιτυχία για τη χώρα ήρθε από τον Πάτρικ Μπούι το 2012, όταν τερμάτισε έβδομος στην κατηγορία του στο τάε κβον ντο.

Η Κεντροαφρικανική Δημοκρατία δεν έχει συμμετάσχει ακόμη σε Χειμερινούς Ολυμπιακούς Αγώνες.

## Σημαιοφόροι
thumb|260px|Η κολυμβήτρια Κλοέ Σοβουρέλ ήταν σημαιοφόρος της Κεντροαφρικανικής Δημοκρατίας σε δύο Ολυμπιάδες (2016-2020).

## Συμμετέχοντες
[thumb|260px|Ο Μπέρανζε Μποσέ συμμετείχε στα 100 μέτρα ανδρών του στίβου στους Ολυμπιακούς Αγώνες του [Θερινοί Ολυμπιακοί Αγώνες 2008|2008 και του 2012.]]

### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

## Παραπομπές


## Εξωτερικοί σύνδεσμοι
* 
* 
* 

Κεντροαφρικανικh Δημοκρατiα
Κατηγορία:Αθλητισμός στην Κεντροαφρικανική Δημοκρατία
Ιμπινί

Το **Ιμπινί** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Συμμετοχή της Μαυριτανίας στους Ολυμπιακούς Αγώνες

Η **[[Μαυριτανία]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 1984.

Η Εθνική Ολυμπιακή Επιτροπή της Μαυριτανίας σχηματίστηκε προσωρινά το 1962 και συγκροτήθηκε επίσημα σε σώμα το 1977. Αναγνωρίστηκε μερικώς από τη Διεθνή Ολυμπιακή Επιτροπή τον Οκτώβριο του 1979 και πλήρως στις 12 Φεβρουαρίου 1980, σε σύνοδο στο Λέικ Πλάσιντ. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 1984 στο Λος Άντζελες με 2 αθλητές. Έκτοτε, η Μαυριτανία έχει λάβει μέρος σε όλες τις διοργανώσεις Θερινών Ολυμπιακών Αγώνων με 23 αθλητές, χωρίς όμως να κατακτήσει κάποιο μετάλλιο έως και σήμερα, ενώ οι διακρίσεις είναι λιγοστές.

Η χώρα δεν έχει συμμετάσχει ακόμη σε Χειμερινούς Ολυμπιακούς Αγώνες.

## Σημαιοφόροι

## Συμμετέχοντες
thumb|190px|Ο Ζιντού Ελ Μοκτάρ ήταν σημαιοφόρος της Μαυριτανίας σε δύο Ολυμπιάδες (2012-2016).

### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

## Παραπομπές


## Εξωτερικοί σύνδεσμοι
* 
* 
* 

Μαυριτανια
Κατηγορία:Μαυριτανία
Συμμετοχή του Ανατολικού Τιμόρ στους Ολυμπιακούς Αγώνες

Το **[[Ανατολικό Τιμόρ]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 2004.

## Γενικές πληροφορίες
Το Τιμόρ είναι ένα νησί που βρίσκεται στις Μικρές Σούνδες, στη νοτιοανατολική Ασία. Το νησί ελεγχόταν από τους Πορτογάλους για 400 χρόνια, όμως μετά τον Β΄ Παγκόσμιο Πόλεμο χωρίστηκε σε δύο μέρη: το ανατολικό που παρέμεινε στους Πορτογάλους και το δυτικό που προσαρτίστηκε στην Ινδονησία. Το 1975, η Ινδονησία εισέβαλε στο Ανατολικό Τιμόρ και το κατέλαβε. Από τότε και έως το τέλος του αιώνα, οι αθλητές από την περιοχή εκπροσωπούσαν την Ινδονησία.

Στις 30 Αυγούστου 1999, επετράπη στο Ανατολικό Τιμόρ να διεξάγει δημοψήφισμα και το 79% του πληθυσμού επέλεξε να αποσχιστεί από την Ινδονησία. Ακολούθησαν ταραχές και βία όταν η Ινδονησία αρνήθηκε να το επιτρέψει και οι δυνάμεις των Ηνωμένων Εθνών εισήλθαν στο Ανατολικό Τιμόρ στις 12 Σεπτεμβρίου 1999. Στις αρχές του 2000, το Ανατολικό Τιμόρ έλαβε προσωρινή ανεξαρτησία από την Ινδονησία. Στους Ολυμπιακούς Αγώνες του 2000, τέσσερις αθλητές από την περιοχή αγωνίστηκαν ως Ανεξάρτητοι Αθλητές υπό την Ολυμπιακή σημαία.

Το Ανατολικό Τιμόρ έγινε τελικά ανεξάρτητο το 2002 και η Εθνική Ολυμπιακή Επιτροπή του αναγνωρίστηκε από τη Διεθνή Ολυμπιακή Επιτροπή στις 3 Ιουλίου 2003, σε σύνοδο στην Πράγα. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 2004 στην Αθήνα με 2 αθλητές. Έκτοτε, έχει λάβει μέρος σε όλες τις διοργανώσεις Θερινών Ολυμπιακών Αγώνων με 10 αθλητές, χωρίς όμως να κατακτήσει κάποιο μετάλλιο έως και σήμερα, ενώ οι επιτυχίες είναι λιγοστές.

Το 2014, το Ανατολικό Τιμόρ πραγματοποίησε στο Σότσι το ντεμπούτο του και σε Χειμερινούς Ολυμπιακούς Αγώνες με τον Γιόχαν Γκουτ Γκονσάλβες στην αλπική χιονοδρομία, ενώ ο ίδιος αθλητής ήταν ο μοναδικός εκπρόσωπος της χώρας και στους Αγώνες του 2018 και του 2022.

## Σημαιοφόροι

### Σημαιοφόροι σε Θερινούς Ολυμπιακούς Αγώνες

### Σημαιοφόροι σε Χειμερινούς Ολυμπιακούς Αγώνες

## Συμμετέχοντες
### Συμμετέχοντες ανά άθλημα

#### Θερινοί Ολυμπιακοί Αγώνες

#### Χειμερινοί Ολυμπιακοί Αγώνες

### Συμμετέχοντες ανά διοργάνωση

#### Θερινοί Ολυμπιακοί Αγώνες

#### Χειμερινοί Ολυμπιακοί Αγώνες

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

### Μετάλλια σε Θερινούς Ολυμπιακούς Αγώνες

### Μετάλλια σε Χειμερινούς Ολυμπιακούς Αγώνες

## Παραπομπές


## Εξωτερικοί σύνδεσμοι
* 
* 
* 

Ανατολικο Τιμορ
Κατηγορία:Αθλητισμός στο Ανατολικό Τιμόρ
Ρένα... να η ευκαιρία

***Ρένα... να η ευκαιρία*** είναι τίτλος ελληνικής κινηματογραφικής ταινίας του 1980. 

## Πλοκή
Μια μοδίστρα (Ρένα Βλαχοπούλου), που έχει οικονομικές δυσκολίες, κερδίζει 20 εκατομμύρια στην κλήρωση του λαχείου, αλλά χάνει τον τυχερό λαχνό. Οι διαφημιστικές εταιρείες θα θελήσουν να εκμεταλλευτούν τη δημοσιότητα που περιβάλλει το περιστατικό και η μοδίστρα θα βρεθεί περιστοιχισμένη από επιτήδειους που προσπαθούν να της πάρουν τα λεφτά. Η σωτηρία της θα βρεθεί στο πρόσωπο ενός ράφτη ο οποίος την αγαπούσε μυστικά επί σειρά ετών.

Η ταινία προβλήθηκε τη σαιζόν 1980-1981 και έκοψε 221.764 εισιτήρια. Ήρθε στην 4η θέση σε 25 ταινίες.

## Διανομή

* Ρένα Βλαχοπούλου ως Ρένα Αποστόλου**'
* [[Δημήτρης Καλλιβωκάς]] ως Κοσμάς**'
* Κώστας Ρηγόπουλος ως υπομοίραρχος Θεοφύλακτος Σκαρλάτος
* Λάκης Κομνηνός ως Φαίδων**
* Τόλης Πολάτος ως Λευτέρης Αποστόλου
* Μαίρη Ραζή ως Άννα Αποστόλου
* Έφη Κοσμά ως Τζίνα
* Νίκος Βανδώρος ως Ρήγας
* Αθηνόδωρος Προύσαλης ως εφοριακός
* Ανθή Γούναρη ως μητέρα Νικολάκη
* Γιάννης Αλεξανδρίδης ως πατέρας Νικολάκη
* Θανάσης Λιάμης ως λαχειοπώλης
* Κώστας Κλεφτογιάννης ως Μήτσος
* Απόστολος Σουγκλάκος ως μπράβος
* Γιώργος Βασιλείου ως δημοσιογράφος
* Δημήτρης Μπάνος ως συμβολαιογράφος
* Νίκος Παπαχρήστος ως διευθυντής κρατικών λαχείων
* Θανάσης Παπαδόπουλος ως συνεντευξιαζόμενος
* Μάρκος Λεζές ως οδηγός βέσπας
* Αθηνά Τσιλύρα ως τηλεπαρουσιάστρια
* Άκης Φλωρέντης ως παρουσιαστής του *Να η Ευκαιρία*
* Γιάννης Φύριος ως αντικομουνιστής
* Ανδρέας Τσάκωνας ως επενδυτής
* Γιώργος Κυριακίδης ως τηλεπαρουσιαστής
* Γιώργος Γρηγορίου ως κύριος Μάλιστα

## Εξωτερικοί σύνδεσμοι

* 

## Παραπομπές


Κατηγορία:Ταινίες του 1980
Κατηγορία:Ελληνικές ταινίες της δεκαετίας 1980
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες σε σκηνοθεσία Κώστα Καραγιάννη
Άγιος Παύλος Ρόδου

Ο **Άγιος Παύλος** είναι οικισμός της Ρόδου. Υπάγεται διοικητικά στην τοπική κοινότητα Κατταβιάς, της δημοτικής ενότητας (τέως δήμου) Νότιας Ρόδου, του δήμου Ρόδου, της περιφερειακής ενότητας Ρόδου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ρόδου του νομού Δωδεκανήσου, στο γεωγραφικό διαμέρισμα Νήσων Αιγαίου Πελάγους.
*Μέχρι το 1948 ο οικισμός ονομαζόταν *Σαν Μάρκο*.
## Γεωγραφικά στοιχεία
Ο Άγιος Παύλος βρίσκεται στη νότια Ρόδο, δίπλα στο χωριό Κατταβία, σε μέσο σταθμικό υψόμετρο 45 μέτρα. Απέχει 78 χιλιόμετρα περίπου νοτιοδυτικά της πόλης της Ρόδου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός, επί Ιταλικής κατοχής, είχε την ονομασία *Σαν Μάρκο*. Το 1948 καταχωρείται με την ονομασία *Άγιος Παύλος* και προσαρτάται στην κοινότητα Κατταβίας. Με το ΦΕΚ 244Α - 04/12/1997 αποσπάστηκε από την κοινότητα Κατταβίας και προσαρτήθηκε στον δήμο Νότιας Ρόδου. Με το ΦΕΚ 87Α - 07/06/2010 αποσπάστηκε από τον δήμο Νότιας Ρόδου και προσαρτήθηκε στον δήμο Ρόδου.
## Αξιοθέατα
*Η εκκλησία του Αγίου Μάρκου, στο κέντρο του οικισμού, βαμμένη σε όμορφα χρώματα
*Το εκκλησάκι του Αποστόλου Παύλου, ανατολικά του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Χάρτες «ROAD» (Ρόδος, 1:100.000)
*Περιοδικό «Διακοπές», εκδ. Δ.Ο.Λ.,  2010

Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Σπετσνάζ

Οι **GRU SpetsNaz** ( , *μονάδα της Ρωσικής Ομοσπονδίας για ειδική χρήση* ή *ειδική ομάδα πληροφοριών της Ρωσικής Ομοσπονδίας)* είναι μια ειδική μονάδα πληροφοριών της ρωσικής στρατιωτικής υπηρεσίας GRU με τη χρήση  Αναγνώρισης, ασύμμετρου πολέμου και αντιτρομοκρατίας.

Κατηγορία:Ειδικές δυνάμεις
Κατηγορία:Ρωσικές Ένοπλες Δυνάμεις
Πρωτάθλημα καλαθοσφαίρισης Α1 εθνικής κατηγορίας γυναικών 2021-2022

Το **Πρωτάθλημα Ελλάδος Γυναικών της περιόδου 2021-22** αποτέλεσε την 25η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό έχουν τη νομική μορφή ερασιτεχνικών σωματείων. 

Πρωταθλητής αναδείχθηκε ο Ολυμπιακός για 6η φορά στην ιστορία του, επικρατώντας του Παναθηναϊκού με 4-2 νίκες.  

## Συμμετέχοντες

Την προηγούμενη χρονιά τον τίτλο του Πρωταθλητή Ελλάδος είχε κατακτήσει ο Παναθηναϊκός. Αδυναμία συμμετοχής στο νέο πρωτάθλημα δήλωσαν οι Κρόνος, Μελίσσια και Σπόρτιγκ. 

Τέσσερις (4) ομάδες του Πρωταθλήματος διαθέτουν την έδρα τους στην Αττική, μία (1) στον Πειραιά, μία (1) στη Θεσσαλονίκη, μία (1) στα Ιωάννινα, μία (1) στα Χανιά και μία (1) στο νησί της Λευκάδας.



## Παραπομπές


## Εξωτερικοί σύνδεσμοι



2021 2022
Πρωταθλημα Ελλαδος Α1 Γυναικών 2021 2022
Πρωταθλημα Ελλαδος Α1 Γυναικών 2021 2022
Αρχαία Κόρινθος Κορινθίας

Η **Αρχαία Κόρινθος** (*παλαιά ονομασία: Παλαιά Κόρινθος*) είναι πεδινό χωριό του νομού Κορινθίας. Το χωριό υπάγεται στην δημοτική ενότητα Κορινθίων του δήμου Κορινθίων της Περιφέρειας Πελοποννήσου. Η Αρχαία Κόρινθος βρίσκεται στην ίδια θέση με τον ομώνυμο αρχαιολογικό χώρο και αποτελεί άμεση οικιστική συνέχεια της αρχαίας, μεσαιωνικής και οθωμανικής πόλης της Κορίνθου, σε αντίθεση με την σύγχρονη πόλη της Κορίνθου που κτίστηκε τον 19ο αιώνα σε άλλη τοποθεσία κοντά στον ισθμό και πρόκειται για μία νεόκτιστη πόλη. Η Αρχαία Κόρινθος υπήρξε η πρωτεύουσα της Οθωμανικής διοίκησης στην Κορινθία και η πρώτη πρωτεύουσα του νομού μέχρι το 1859 έπειτα απο την καταστροφή της πόλης απο τον σεισμό του 1858. Οι περισσότεροι κάτοικοι ίδρυσαν την νέα Κόρινθο και εγκατέλειψαν την πόλη η οποία και μετατράπηκε σε χωριό και υπάχθηκε στην νέα πόλη. Το 2011 ειχε 1.939 κατοίκους και αποτελεί έδρα της δημοτικής κοινότητας Αρχαίας Κορίνθου. Το χωριό είναι κτισμένο σε υψόμετρο 76 μέτρων, στους πρόποδες της Ακροκορίνθου με θέα προς τον βορά και τον Κορινθιακό κόλπο.
## Δημοτική κοινότητα
Η δημοτική κοινότητα Αρχαίας Κορίνθου είναι χαρακτηρισμένη ως αγροτικός πεδινός οικισμός, με έκταση 28,888 χμ² (2011). Περιλαμβάνει και τον οικισμό Αρχαίο Λιμάνι. 
### Πληθυσμός

(σε παρένθεση ο πληθυσμός της τοπικής κοινότητας)
## Δείτε επίσης
* Κόρινθος (σύγχρονη πόλη)
* Αρχαία Κόρινθος (πόλη-κράτος)

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ) 

Κατηγορία:Δήμος Κορινθίων
Κατηγορία:Χωριά της περιφερειακής ενότητας Κορινθίας
Μυκήνες Αργολίδας

Οι **Μυκήνες** (*παλαιά ονομασία: Χαρβάτι*) είναι πεδινό χωριό της Αργολίδας στην Πελοπόννησο. 

## Γενικά στοιχεία
Οι Μυκήνες βρίσκονται κτισμένες κοντά στον ομώνυμο αρχαιολογικό χώρο, επάνω στον Αργολικό κάμπο και στους πρόποδες της Σάρας, ενός παράβουνου του Αραχναίου σε υψόμετρο 109 μέτρων. Αποτελούν ένα από τα Αρβανιτοχώρια του νομού. Υπάγονται στην κοινότητα Μυκηνών της δημοτικής ενότητας Μυκηνών του Δήμου Άργους-Μυκηνών της Περιφέρειας Πελοποννήσου. Το 2021 κατέγραψαν 342 μόνιμους κατοίκους. 

Το 1834 το χωριό υπάχθηκε στον δήμο Μυκηνών, το 1912 στην κοινότητα Χαρβατίου (έπειτα Μυκηνών) και το 1997 στον Δήμο Μυκηναίων ως έδρα του. Σήμερα αποτελεί κοινότητα του δήμου Άργους - Μυκηνών.

Οι Μυκήνες, είναι ένα φρούριο στην κορυφή ενός λόφου στην Πελοποννησιακή Χερσόνησο. Κυριάρχησαν στον ελληνικό κόσμο μεταξύ 1600 και 1200 π.Χ., χίλια χρόνια πριν τη χρυσή εποχή της Αθήνας. Ένας θησαυρός χρυσού που ανακαλύφθηκε τον 19ο αιώνα έκανε τους αρχαιολόγους να πιστέψουν ότι οι Μυκήνες είναι η μυθική πόλη του Ομήρου «πλούσια σε χρυσό». 

## Πληθυσμός
Οι Μυκήνες γνώρισαν σημαντική πληθυσμιακή αύξηση από το 1879 μέχρι και το 1940, μία πιο ήπια αύξηση έως και το 2001 και μείωση έπειτα. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Θερμοβαρική βόμβα

thumb|right|350px|Η **θερμοβαρική βόμβα**( , "αεροβόμβα κενού με αυξημένη ισχύ") είναι συμβατικός  βόμβας . Η εκρηκτική του ισχύς αντιστοιχεί σε 44 τόνους TNT και είναι έτσι η μεγαλύτερη που έχει επιτευχθεί ποτέ από συμβατική βόμβα. Η ακτίνα καταστροφής είναι περίπου 300 μέτρα, η μάζα είναι 7,1 τόνοι.

## Εφαρμογή
Το τεστ της 11ης Σεπτεμβρίου 2007 με *θερμοβαρική βόμβα* που ρίχτηκε από Tupolev Tu-160 πάνω από στρατιωτική περιοχή και πυροδοτήθηκε στην ατμόσφαιρα της γης, παρουσιάστηκε στη ρωσική κρατική τηλεόραση στα κανάλια ORT και Westi . Ο Αναπληρωτής Αρχηγός του Επιτελείου των Ρωσικών Ενόπλων Δυνάμεων, Alexander Rukshin, εξήγησε στο πρόγραμμα ότι το όπλο που δοκιμάζεται τώρα δεν μοιάζει με κανένα άλλο του είδους του στον κόσμο και είναι τόσο «αποδοτικό και ισχυρό όσο ένα πυρηνικό όπλο ». Ο Ρουκσίν τόνισε ότι η βόμβα έχει σκοπό να διασφαλίσει την εθνική ασφάλεια και ότι η Ρωσία είναι τώρα επίσης «έτοιμη για δράση ανά πάσα στιγμή, οπουδήποτε» στον αγώνα κατά της διεθνούς τρομοκρατίας .
Κατηγορία:Βόμβες
Συρτός Μακεδονίας

Ο **συρτός Μακεδονίας** είναι από τους πιο διαδεδομένους παραδοσιακούς χορούς που χορεύεται σε όλη την περιοχή της Μακεδονίας, αλλά κυρίως στην περιοχή της κεντρικής Μακεδονίας. Αποτελείται από 12 βήματα και η λαβή του είναι στις παλάμες. Ο ρυθμός του είναι επτάσημος (7/8)

## Όργανα που παίζεται ο συρτός Μακεδονίας
Τα τελευταία χρόνια τα πιο συνηθέστερα όργανα, κυρίως στην περιοχή της Πέλλας, είναι το κλαρίνο, τα χάλκινα (τρομπέτα, σαξόφωνο) τα τύμπανα και συνωδια με πλήκτρα. Τα παλαιότερα χρόνια παιζόταν με γκάιντες, ζουρναδες, γκραν κάσα και ταμπούρο, η νταούλι. Αργότερα και με ακορντεόν. Στην ανατολική Μακεδονία υπάρχουν συρτα που παίζονται με την μακεδονική λύρα. 

## Μουσική του συρτού Μακεδονίας
*Ντομάκινε
*Συρτός Σταυροδρομίου Πέλλας
*Στογιάνιτσε
*Συρτός Άνω ορεινής Σερρών
*Μήλο μου κόκκινο

Κατηγορία:Ελληνικοί χοροί
Javelin Medium Antiarmor Weapon System

thumb|right|350pxΤο **Javelin** **Medium Antiarmor Weapon System** είναι ο πρώτος κατευθυνόμενος πύραυλος αντιαρματικού που αναπτύχθηκε στις Ηνωμένες Πολιτείες και υιοθετήθηκε από τις Ένοπλες Δυνάμεις των ΗΠΑ .  Το όπλο μπορεί να λειτουργήσει από έναν στρατιώτη σε θωρακισμένους στόχους.  Αφού ο στρατιώτης συλλάβει τον στόχο, ο πύραυλος κατευθυνόμενος με υπέρυθρες κατευθύνεται προς τον στόχο.

Το σύστημα εισήχθη στον στρατό των Ηνωμένων Πολιτειών και στο Σώμα Πεζοναυτών των Ηνωμένων Πολιτειών το 1996 ως αντικατάσταση του FGM-77 Dragon και τώρα εξάγεται σε περίπου δώδεκα πολιτείες. 

Το οπλικό σύστημα αποτελείται από μια συσκευή παρατήρησης και απόκτησης στόχων και τον σωλήνα εκτόξευσης, που περιέχει το βλήμα. Αυτό περιλαμβάνει επίσης πακέτα μπαταριών και πακέτα ψύξης. Δύο συστήματα εκπαίδευσης είναι διαθέσιμα για εκπαίδευση

Ο Δείκτης Συστήματος των Ενόπλων Δυνάμεων των ΗΠΑ για τον κατευθυνόμενο πύραυλο που χρησιμοποιείται είναι **FGM-148** .

## Παραπομπές


Κατηγορία:Όπλα
Κατηγορία:Αντιαρματικά όπλα
Ουστσύκι Ντόλνε

Το **Ουστσύκι Ντόλνε** (πολωνικά: Ustrzyki Dolne) είναι πόλη στη νοτιοανατολική Πολωνία, η οποία βρίσκεται στο Βοεβοδάτο Κάτω Καρπαθίων (από το 1999) κοντά στα σύνορα με την Ουκρανία. Είναι η πρωτεύουσα του Πόβιατ Μπιεστσάντι. Ο πληθυσμός του είναι 8.917 κάτοικοι (2020).

## Αδελφοποιήσεις
Το Ουστσύκι Ντόλνε είναι αδελφοποιημένο με τις:
* Σάμπιρ, Ουκρανία
* Γκιράλτοβτσε, Σλοβακία
* Ζαμάρντι, Ουγγαρία

## Παραπομπές



Κατηγορία:Πόλεις της Πολωνίας
Κατηγορία:Πόλεις του Βοεβοδάτου Κάτω Καρπαθίων
Κατηγορία:Βασίλειο της Γαλικίας και Λοδομερίας
Κατηγορία:Βοεβοδάτο Λβουφ
Κατηγορία:Τοποθεσίες του Ολοκαυτώματος στην Πολωνία
Αρένα Ρίγας

Η **Αρένα Ρίγας** () είναι κλειστή αρένα στη Ρίγα της Λετονίας. Χρησιμοποιείται κυρίως για αγώνες χόκεϊ επί πάγου και καλαθοσφαίρισης, και συναυλίες. Εγκαινιάστηκε στις 15 Φεβρουαρίου 2006 και έχει χωρητικότητα 14.500 θεατών.

Κατασκευάστηκε για να χρησιμοποιηθεί ως ένα από τα γήπεδα για το Παγκόσμιο Πρωτάθλημα Χόκεϊ επί Πάγου του 2006, μαζί με την Αρένα Σκόντο. Η αρένα σχεδιάστηκε από την καναδική εταιρεία SCI Architects και τις λετονικές εταιρείες SIA Merks και SIA Nams.

## Ιστορία
[αριστερά|μικρογραφία| Αγώνας χόκεϊ επί πάγου μεταξύ [Εθνική Καναδά (χόκεϊ επί πάγου ανδρών)|Καναδά και Τσεχίας κατά τη διάρκεια του Παγκοσμίου Πρωταθλήματος του 2006]]
[μικρογραφία| Η Αρένα Ρίγας κατά τη διάρκεια του [Ευρωπαϊκό Πρωτάθλημα Καλαθοσφαίρισης Γυναικών 2009|Ευρωμπάσκετ Γυναικών 2009.]]
Η αρένα των 11.000 θέσεων κατασκευάστηκε ως προϋπόθεση για τη φιλοξενία του Παγκοσμίου Πρωταθλήματος Χόκεϊ επί Πάγου του 2006. Η κατασκευή της, υπό την επίβλεψη του προέδρου της Λετονικής Ομοσπονδίας Χόκεϊ επί Πάγου, Κίροφ Λίπμανς, καθυστέρησε λόγω διαφωνιών σχετικά με το κατασκευαστικό συμβόλαιο και την εύρεση επενδυτή για τη χρηματοδότηση του έργου. Οι *[[The Baltic Times]]* ανέφεραν ότι ο Λίπμανς ευθύνεται για τις καθυστερήσεις και ότι του ζητήθηκε να παραιτηθεί για σύγκρουση συμφερόντων στην κατοχή μετοχών στην εταιρεία διαχείρισης της αρένας.

Από το 2008 φιλοξενεί την εθνική ομάδα χόκεϊ επί πάγου της Λετονίας και από το 2008 τον σύλλογο της Κοντινένταλ Χόκεϊ Λιγκ, Ντίναμο Ρίγας, καθώς και τις εθνικές ομάδες καλαθοσφαίρισης ανδρών και γυναικών της Λετονίας από το 2006.

Κατά τη διάρκεια των ετών η αρένα έχει φιλοξενήσει επίσης πολλούς γνωστούς καλλιτέχνες από όλο τον κόσμο. Στον χώρο έλαβε χώρα και μέρος των εκδηλώσεων της Συνόδου Κορυφής του ΝΑΤΟ το 2006.

Η αρένα φιλοξένησε τους αγώνες του Ευρωμπάσκετ Γυναικών 2009 και του 4ου Ομίλου του Ευρωμπάσκετ 2015.

## Παραπομπές


## Εξωτερικοί σύνδεσμοι

* Επίσημος ιστότοπος
* Arena Riga στο Hockeyarenas.net ( αρχειοθετημένο αντίγραφο )
* Arena Riga στο worldstadiums.com  Archived

Κατηγορία:Κτίρια και κατασκευές στη Ρίγα
Κατηγορία:Κλειστά στάδια στη Λετονία
Κατηγορία:Γήπεδα καλαθοσφαίρισης στη Λετονία
Μκαλάμο

Η τοποθεσία **Μκαλάμο** μπορεί να αναφέρεται:

* στο Μκαλάμο (Κορόγκουε) στην Περιοχή Κορόγκουε, Περιφέρεια Τάνγκα, Τανζανία.
* στο Μκαλάμο (Πανγκάνι) στην Περιοχή Πανγκάνι, Περιφέρεια Τάνγκα, Τανζανία.
Ντάβιντ Κουμπάτσκι

Ο **Ντάβιντ Γκζέγκος Κουμπάτσκι** (πολωνικά: *Dawid Grzegorz Kubacki*, γενν. 12 Μαρτίου 1990) είναι Πολωνός αθλητής του άλματος με σκι. Είναι μέλος της εθνικής Πολωνίας με την οποία αγωνίστηκε στους Χειμερινούς Ολυμπιακούς Αγώνες το 2014, το 2018 και το 2022, κατακτώντας δύο χάλκινα μετάλλια στους δύο τελευταίους. Είναι ο Παγκόσμιος Πρωταθλητής του 2019 στον κανονικό λόφο και νικητής του Τουρνουά Four Hills 2019-20, καθώς και Παγκόσμιος Πρωταθλητής του 2017 και νικητής του χάλκινου μεταλλίου στο Παγκόσμιο Πρωτάθλημα του 2013 στους ομαδικούς αγώνες μεγάλων λόφων.

## Καριέρα

[μικρογραφία| Τελετή μεταλλίων του Παγκοσμίου Πρωταθλήματος 2013 μετά την κατάκτηση του χάλκινου στο ομαδικό: [Κάμιλ Στοχ|Στοχ, Κουμπάτσκι, Ζίουα και Κοτ.]]

## Βραβεία

* **2017** Τιμητικό Σήμα του Βοεβοδάτου της Ελάσσονος Πολωνίας – Σταυρός της Ελάσσονος Πολωνίας
* **2019** Ιππότης του Τάγματος της Αναγέννησης της Πολωνίας

## Παραπομπές



Κατηγορία:Πολωνοί άλτες του σκι
Κατηγορία:Αθλητές του άλματος με σκι στους Χειμερινούς Ολυμπιακούς Αγώνες 2014
Κατηγορία:Αθλητές στους Χειμερινούς Ολυμπιακούς Αγώνες 2018
Κατηγορία:Πολωνοί χάλκινοι Ολυμπιονίκες
Κατηγορία:Αθλητές στους Χειμερινούς Ολυμπιακούς Αγώνες 2022
Κατηγορία:Ιππότες του Τάγματος της Αναγέννησης της Πολωνίας
Βοεβοδάτο Κάλις (1314-1793)

Το **Βοεβοδάτο Κάλις** (1314–1793, πολωνικά: *Województwo Kaliskie*, λατινικά: *Palatinatus Calisiensis*) ήταν διοικητική μονάδα της Πολωνίας από το 1314 έως το δεύτερο διαμελισμό της Πολωνίας το 1793. Ήταν μέρος της Επαρχίας Μείζονος Πολωνίας. Η πρωτεύουσά του ήταν στο Κάλις, και μαζί με το γειτονικό Βοεβοδάτο Πόζναν, το Κάλις εξέλεξε γενικό σταρόστα της Μείζονος Πολωνίας. Τα σέιμικ για τα δύο βοεβοδάτα λάμβαναν χώρα στη Σρόντα Βιελκοπόλσκα, ενώ το γενικό σέιμικ για ολόκληρη την Επαρχία Μείζονος Πολωνίας γινόταν στο Κόουο, στο Αβαείο των Βερνανδίνων.

Η επικράτεια του βοεβοδάτου παρέμεινε αμετάβλητη από το 1314 έως το 1768, όταν το Βοεβοδάτο Γκνιέζνο αποσπάστηκε από τις βόρειες τρεις κομητείες του. Η αρχική του έκταση ήταν 15.320 χλμ2, αλλά μετά το 1768 συρρικνώθηκε στα 7.810 χλμ2. Οι τοπικοί σταρόστα διέμεναν στο Κάλις, στο Γκνιέζνο, στο Κόνιν, στην Κτσίνια, στο Νάκουο ναντ Νοτέτσια, στο Πίζντρι και στο Ζουότουφ. Το Βοεβοδάτο Κάλις είχε οκτώ γερουσιαστές. Αυτοί ήταν: ο Αρχιεπίσκοπος του Γκνιέζνο, ο Βοεβόδας του Κάλις (ο οποίος διέμενε στο Βασιλικό Κάστρο του Κάλις), ο Καστελάνος του Κάλις, ο Καστελάνος του Γκνιέζνο και οι Καστελάνοι του Λοντ, Νάκουο ναντ Νοτέτσια, Μπιεχόβο και Κάμιενσκ.

## Παραπομπές


## Πηγές
* Βοεβοδάτο Κάλις, περιγραφή του Ζίγκμουντ Γκλόγκερ

Κατηγορία:Πρώην διοικητικές περιφέρειες της Μείζονος Πολωνίας
Κατηγορία:Βοεβοδάτα της Πολωνικής-Λιθουανικής Κοινοπολιτείας
Έιβα Μισέλ

Η **Έιβα Μισέλ Κότα** (αγγλικά: Ava Michelle Cota) (γενν. 10 Απριλίου 2002) είναι Αμερικανίδα ηθοποιός, χορεύτρια, τραγουδίστρια και μοντέλο. Είναι περισσότερο γνωστή για τον ρόλο της ως ο χαρακτήρας Jodi Kreyman στις κωμωδίες του Netflix, *[[Ψηλό Κορίτσι]]* και *[[Ψηλό Κορίτσι 2]]*. Έκανε τακτικές εμφανίσεις στην τρίτη έως την έβδομη σεζόν του *Dance Moms*, καθώς και ως μέλος της ομάδας Select Ensemble στην τέταρτη σεζόν για μικρό χρονικό διάστημα.

## Βιογραφία
Η Μισέλ γεννήθηκε στις 17 Ιανουαρίου 2002 και μεγάλωσε στο Φέντον του Μίσιγκαν. Παρακολούθησε την Ακαδημία Χορού JC's Broadway, στην οποία ανήκε και διαχειριζόταν η μητέρα της, Τζανέτ, αλλά έκλεισε οριστικά το 2022. Η Μισέλ ήταν καλεσμένη χορεύτρια του ALDC "Select Team" στην 4η σεζόν του *Dance Moms*.

Η Μισέλ έχει εκπαιδευτεί στο σύγχρονο, το μπαλέτο, το pointe, την jazz και το tap dance. Είναι επίσης μοντέλο και έκανε το ντεμπούτο της στην πασαρέλα για την Εβδομάδα Μόδας της Νέας Υόρκης το 2017. Το 2018, ξεκίνησε μια καμπάνια στα μέσα κοινωνικής δικτύωσης, #13Reasons4Me, που ενθαρρύνει τους ανθρώπους να αναφέρουν 13 πράγματα που αγαπούν στον εαυτό τους ή στη ζωή τους.

Η Μισέλ εμφανίστηκε το 2013 στην τηλεοπτική σειρά *Dance Moms* και ήταν τακτική στην εκπομπή για άλλα 4 χρόνια. Αργότερα, έκανε περιοδεία στις Ηνωμένες Πολιτείες με άλλα αστέρια από το *Dance Moms* το 2018. Το 2016, ήταν στο πρώτο επεισόδιο του *So You Think You Can Dance: The Next Generation ,* αν και τελικά κόπηκε λόγω ύψους.

Εμφανίστηκε σε πολλές ταινίες μικρού μήκους το 2018 και εμφανίστηκε σε δύο επεισόδια του *[[Τόλμη και Γοητεία]]*. Ο πρώτος της σημαντικός ρόλος στην υποκριτική ήρθε ως πρωταγωνίστρια στην ταινία του Netflix *Ψηλό Κορίτσι*, που μεταδόθηκε για πρώτη φορά στις 13 Σεπτεμβρίου 2019. Η Μισέλ ξεκίνησε τα γυρίσματα του σίκουελ της ταινίας *Ψηλό κορίτσι* του Netflix τον Απρίλιο του 2021.

## Φιλμογραφία

### Ταινίες

### Τηλεόραση

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες μοντέλα
Σαρνίτσα

Η **Σαρνίτσα** (βουλγαρικά: Сърница) είναι κωμόπολη της επαρχίας Πάζαρτζικ, στη νότια Βουλγαρία, 22 χλμ από τα ελληνοβουλγαρικά σύνορα. Σύμφωνα με την απογραφή του 2011, έχει πληθυσμό 3.571 κατοίκους. Βρίσκεται βαθιά μέσα στα βουνά της Ροδόπης ανάμεσα σε απομακρυσμένα παρθένα δάση. Έχει διατηρήσει την αυθεντική ατμόσφαιρα και την παλιά αρχιτεκτονική της και είναι ένα αναπτυσσόμενο τουριστικό κέντρο, που εξυπηρετεί τους επισκέπτες της τεχνητής λίμνης Ντοσπάτ και των γύρω δασών.

Βρίσκεται σε υψόμετρο 1.212 μέτρων πάνω από την επιφάνεια της θάλασσας και απέχει 180 χλμ. από την εθνική πρωτεύουσα, τη Σόφια.

## Παραπομπές


Κατηγορία:Πόλεις της Βουλγαρίας
Μιχαήλο Σεμένκο

Ο **Μικχαήλο Σεμένκο** (στην ουκρανική γλώσσα: **Миха́йло Васи́льович Семе́нко** - **Mykhaylo Vasyliovich Semenko**) (1892 –1937) ήταν Ουκρανός ποιητής, από τους σημαντικότερους εκπροσώπους της φουτουριστικής ποίησης της Ουκρανίας.

Θεωρείται ηγετική μορφή της λεγόμενης Εκτελεσμένης Αναγέννησης της Ουκρανίας. Πρόκειται για όρο που περιγράφει Ουκρανούς συγγραφείς και καλλιτέχνες με καλλιτεχνικό έργο στις δεκαετίες 1920 και 1930, στη Σοβιετική Σοσιαλιστική Δημοκρατία της Ουκρανίας, που διώχθηκαν και εκτελέστηκαν από το σταλινικό καθεστώς. 

## Βιογραφικό
Ο Μικχαήλο Σεμένκο γεννήθηκε στις 31 Δεκεμβρίου 1892 και σπούδασε στο Ινστιτούτο Ψυχολογίας και Νευρολογίας της Αγίας Πετρούπολης. Υπήρξε ιδρυτής διαφόρων φουτουριστικών ομάδων και του ουκρανικού πρωτοποριακού καλλιτεχνικού κινήματος, του Πανφουτουρισμού. Ήταν επίσης εκδότης της εφημερίδας Mystetstvo. Δημοσίευσε τη πρώτη ποιητική του συλλογή το 1913 και ακολούθησαν πολλές άλλες τα επόμενα χρόνια. Στα τέλη της δεκαετίας του 1920 ο Σεμένκο εγκατέλειψε το φουτουρισμό και έγινε ποιητής της Επανάστασης των Μπολσεβίκων. Παρά τη μεταστροφή του συνελήφθη, μαζί με αρκετούς άλλους Ουκρανούς διανοούμενους και εκτελέστηκε από την NKVD, στο Στρατόπεδο Σολόβκι, στις 23 Οκτωβρίου 1937, κατά τη διάρκεια της Μεγάλης Εκκαθάρισης. Αποκαταστάθηκε το 1957. 

## Παραπομπές
 

Κατηγορία:Ουκρανοί ποιητές
Κατηγορία:Ουκρανία
Συμμετοχή της Γουινέας στους Ολυμπιακούς Αγώνες

Η **[[Γουινέα]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 1968.

Η Εθνική Ολυμπιακή Επιτροπή της Γουινέας ιδρύθηκε το 1964 και αναγνωρίστηκε επίσημα από τη Διεθνή Ολυμπιακή Επιτροπή το 1965. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 1968 στο Μεξικό με 15 αθλητές, όλοι τους μέλη της ομάδας που συμμετείχε στο ποδοσφαιρικό τουρνουά. Από τότε και με εξαίρεση τους Αγώνες του 1972 και του 1976, η Γουινέα έχει λάβει μέρος σε όλες τις διοργανώσεις Θερινών Ολυμπιακών Αγώνων με 64 αθλητές, χωρίς όμως να κατακτήσει κάποιο μετάλλιο έως και σήμερα, ενώ οι επιτυχίες είναι λιγοστές.

Η χώρα δεν έχει συμμετάσχει ακόμη σε Χειμερινούς Ολυμπιακούς Αγώνες.

## Σημαιοφόροι

## Συμμετέχοντες
[thumb|270px|Ο Ναμπί Φοντέι Φοφανά ήταν ο σημαιοφόρος της Γουινέας στους Αγώνες του [Θερινοί Ολυμπιακοί Αγώνες 2004|2004 και του 2008.]]

### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων
[thumb|270px|Η Αϊσάτα Ντεν Κόντε συμμετείχε στα 100 μέτρα γυναικών του [στίβος|στίβου στους Ολυμπιακούς Αγώνες του 2020 στο Τόκιο.]]

## Παραπομπές


## Εξωτερικοί σύνδεσμοι
* 
* 
* 

Γουινεα
Κατηγορία:Αθλητισμός στη Γουινέα